**Doar amintiri...**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tăceri,

S-au risipit spre nicăieri

Si magica lumină albastră,

Ce mângâia iubirea noastră,

S-a stins...parcă mai ieri.

Plecări,

Mereu aceleași înnoptări,

Insingurări rătăcitoare

In ale nopților hotare

Au stins...suavele visări.

Iubiri,

Minunate răzvrătiri

Ale unui timp nemuritor

Si-au frânt o aripă în zbor,

Rămân...doar amintiri

Căprar Florin